৬ উইকেটে ১৭৪ রান নিয়ে তৃতীয় দিনের খেলা শুরু করে ভারত। হানুমা বিহারি ২৫ ও রবীন্দ্র জাদেজা ৮ রান নিয়ে দিনের খেলা শুরু করেন। শেষ পর্যন্ত দু’জনই হাফ-সেঞ্চুরির স্বাদ নেন। নিজের অভিষেক টেস্টে প্রথম হাফ-সেঞ্চুরির স্বাদ নেয়া বিহারি আউট হন ৫৬ রানে। ক্যারিয়ারের নবম হাফ-সেঞ্চুরি তুলে ৮৬ রানে অপরাজিত থাকেন জাদেজা। জাদেজার ব্যাটিং কল্যাণেই ২৯২ রানের সংগ্রহ পায় ভারত। ইংল্যান্ডের জেমস এন্ডারসন ও বেন স্টোকস ২টি করে উইকেট নেন।